**Lumea**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lumea

...

Lumea în spirală

Se învârte, goală,

Își trage gloanțe-n tâmple

Poate vrea să-și umple

Timpul sec și gol,

Secular protocol!

...

O, ce vremuri stranii,

Toate azi se schimbă,

Nasturi, poante, limbă,

Scrâșnet de penel,

Până și mârlanii,

Sunt mârlani altfel!

...

Nimeni nu mai este ce credea că este

Nimeni nu mai știe ce credea că știe,

Azi bărbații sunt mame și neveste,

Iar tâmpiții sunt priviți cu simpatie!

...

Lumea-ncet devine doar funcțională,

Oamenii dorm tun și nu mai visează

Din ce în ce mai goi în lumea tot mai goală,

”O tempora, o mores”, dar ce mai contează?

...

Curg cuvinte goale din oameni tot mai goi,

E o inflație teribilă de măști,

De mârlani, de escroci, de proști,

De atîția altfel ce ne smulg din noi!

...

Lumea se învârte,

Omenirea întreagă

Într-o lume-nchisă,

Aleargă

După ciozvârte,

Se-aruncă, se zbate, se luptă,

Precum haita care se-nfruptă

Din prada ucisă!

...

Lumea în spirală

Se învârte, goală,

Își trage gloanțe-n tâmple

Poate vrea să-și umple

Timpul sec și gol,

Secular protocol.